**200929**

**Сіздің жолыңызды шөп басып кеткен кезде**

***«Құдайға үздіксіз сиыныңдар»***

***(Салониқал. 1-хат 5:17)***

Африкадан келген бір сенуші бауырлас бір кездері оның ауылындағы сенушілері туралы бір оқиға айтып берді. Олар өздерінің тайпаларының сенуші емес бөлігінен бөлініп, тыныш, асықпай мінажат ете алулары үшін оларға бір арнайы бөлек орын керек болды. Олар тығыз қоныстанған ауылда тұрғандықтан, мұндай жерді табу мүмкін емес еді. Алайда, кейін, олар Киелі кітапты оқып, мінажат ету үшін орманға шыға бастады. Осы оқиғаны айтып берген африкалық бауырлас тағы мына нәрсені айтып кетті. Егер олардың біреуі сенімінен бас тартып, немесе мінажат уақытына немқұрайлы қарай бастаса, басқа бір сенуші оған: «Бауырым, сенің жолыңды шөп басып жатыр» деп ескертетін.

Әрине, Африкада, Токиода немесе Манилада тұрсаңыз да, күнделікті өміріңізде мінажат етуге және Киелі кітапты оқуға арналған арнайы уақыт табу қиынға соғады. Алайда сіздің рухани өсуіңізге көмектесетін ең маңызды нәрсе – бұл, мінажат ету. С.Д. Гордон мінажаттың маңыздылығы туралы келесі сөздерді жазды:

«Сіздің Құдайға немесе адамға жасай алатын ең үлкен нәрсеңіз – бұл, мінажат ету. Әрине, бұл біздің қолымыздан келетін жалғыз нәрсе емес, бірақ ең маңыздысы болып табылады. Жер бетіндегі ең ұлы адамдар – бұл, мінажат ететін адамдар. Яғни, бұл - мінажат туралы айтатындар, немесе мінажатқа сенетіндер, тіпті мінажаттың не екенін түсіндіре алатындар емес, мінажат етуге арнайы уақыт бөлетін адамдар – нағыз ұлы адамдар.»

Енді мен сізден африкалық досымыздың сөзімен сұрағым келеді: «Сіздің мінажат ететін жерге барар жолыңызды шөп басып кетті ме?» Немесе: «Сіздің күнделікті өміріңізде мінажат етуге арналған арнайы уақытыңыз бар ма?» Сіз мінажаттың маңыздылығын түсініп, бірақ мінажат етуге тырыспайтын адамдардың қатарында болуыңыз мүмкін. Бір тәуліктің ішінде, барлығымыздың уақытымыз бірдей болғандықтан, уақытымызды пайдалану - өміріміздің нақты басымдықтарына байланысты.